
ОШ „Димитрије Давидовић“

број: 
датум:15.09.2026.године

место: Смедерево
З А П И С Н И К 
Са 7. седнице привременог Школског одбора ОШ „Димитрије Давидовић“ у Смедереву  


Седница се одржава  дана 15.09.2025.године, са почетком у 20,00 часова. 

Седници присуствује свих 5 чланова Школског одбора.   

Присутни чланови су: Александар Ђорђевић, Мирјана Радојковић, Слободан Миљковић, Иван Вучић и Зорица Марковић
Поред чланова, седници Школског одбора присуствују: помоћник директора Данијела Станковић, и секретар школе Јелена Дојчиновић, у својству записничара. 

Директор школе је оправдано одсутан са седнице и налази се у просторијама школе, на седници Савета родитеља, која није завршена.

Седници не присуствују чланови Ученичког парламента који су уредно позвани.

Председник Школског одбора, Александар Ђорђевић, констатовао је да постоји кворум и отворио је седницу Школског одбора. 

Председник је констатовао да је свим члановима достављен дневни ред и материјал за седницу, електронским путем, како би се чланови Школског одбора упознали са садржином и ставили евентуалне примедбе или сугестије.

Прредседник школског одбора је, затим,  предложио следећи 

ДНЕВНИ РЕД:
1. Усвајање Записника са претходне седнице

2. Усвајање Извештаја о реализацији Годишњег плана рада Школе за шк.2025/26.годину

3. Усвајање Годишњег плана рада  ОШ „Димитрије Давидовић“ у Смедереву за шк.2026/27.години 
4. Усвајање предлога Савета родитеља о цени ужине и продуженог боравка у шк.2026/27.години
5. Обавештавање о избору најповољније понуде за осигурање и фотографисање ученика за школску 2026/2027. годину
6. Текућа питања
Предложени дневни ред је стављен на гласање и једногласно је усвојен
Ток седнице:
1. тачка
Усвајање записника са претходне седнице
Председник Школског одбора, Александар Ђорђевић, ставио је на гласање Записник са претходне седнице Школског одбора. 

Свих 5 чланова су гласали „за“, тако да је Школски одбор једногласно донео:

О Д Л У К У
Усваја се Записник са седнице Школског одбора дел.бр.1417 од 30.06.2026.године

2. тачка
Усвајање Извештаја о реализацији Годишњег плана рада Школе за шк.2025/26.годину
а) Помоћник директора школе је упознала присутне чланове са реализацијом Годишњег плана рада за школску 2025/2026. годину, односно са садржајем документа. Извештај је детаљан и обухвата све оно што је урађено током протекле школске године. Реализоване су предвиђене активности у већој мери.
Извештај о реализацији годишњег плана рада за претходну годину налазиће се у школској библиотеци и биће објављен на сајту Школе, те да свако ко то буде желео може да се детаљније упозна са његовом садржином.
 Председник Школског одбора, Александар Ђорђевић, ставио је на гласање Извештај о реализацији Годишњег плана рада Школе за шк.2025/26.годину. Свих 5 чланова је гласало „за“, тако да је Школски одбор једногласно донео:
ОДЛУКУ
Усваја се Извештај о реализацији Годишњег плана рада ОШ „Димитрије Давидовић“ у Смедереву за школску 2025/2026. годину.

3. тачка
Усвајање Годишњег плана рада  ОШ „Димитрије Давидовић“ у Смедереву за шк.2026/27.години
Помоћник директора школе, Данијела Станковић је изнела Годишњи план рада Школе за школску 2026/2027.годину и истакла планиране активности, време, место, начин и носиоци остваривања активности. Годишњи план ће се налазити у школској библиотеци и биће објављен на сајту Школе, те да свако ко то буде желео може да се детаљније упозна са његовом садржином.
Председник Школског одбора, Александар Ђорђевић, ставио је на гласање предлог. Свих 5  чланова су гласали „за“, тако да је Школски одбор једногласно донео:

ОДЛУКУ

Усваја се Годишњи план рада ОШ „Димитрије Давидовић“ у Смедереву за школску 2026/27.годину

4. тачка
Усвајање предлога Савета родитеља о цени ужине и продуженог боравка у шк.2026/27.години

Секретар школе, Јелена Дојчиновић је обавестила Школски одбор да је Савет родитеља донео одлуку, односно предлог да се повећа цена ужине на 150,00 динара и куваног оброка у продуженом боравку на 300,00 динара. Ово повећање је неопходно зато што Школа не може да се уклопи са садашњом ценом.
Предлог је стављен на гласање. Сви чланови су гласали „за“, тако да је Школски одбор једногласно донео:  

О Д Л У К У 
Цена ужине утврђује се у износу од 150,00 динара, а цена куваног оброка у продуженом боравку 300,00 динара по дану  у шк.2026/27.години
5. тачка
Обавештавање о избору најповољније понуде за осигурање и фотографисање ученика за школску 2026/2027. годину
Секретар школе, Јелена Дојчиновић, обавестила је чланове Школског одбора да је Савет родитеља, за осигурање ученика изабрао понуду АМС осигурања са годишњом премијом од 500,00 динара, а за фотографисање ученика понуду фотографске радње „Успомене писане светлом“.

6. тачка
Текућа питања
Чланови Школског одбора су се интересовали за ситуацију у одељењу ¾. Помоћник директора је објаснила да јитуација боља и да за сада нема проблема.

 Пошто нових предлога није било, председник Школског одбора, Александар Ђорђевић,  закључио је седницу Школског одбора у 20,45 часова.

Записничар                                                                    Председник привременог Школског одбора
_________________                               М.П.                                         ___________________
Јелена Дојчиновић                                                                                     Александар Ђорђевић
